CELEX: 62021CN0403
Language: fi
Date: 2021-06-29 00:00:00
Title: Asia C-403/21: Ennakkoratkaisupyyntö, jonka Consiliul Național de Soluționare a Contestațiilor (Romania) on esittänyt 29.6.2021 – SC NV Construct SRL v. Județul Timiș

4.10.2021   
            
            
               FI
            
            
               Euroopan unionin virallinen lehti
            
            
               C 401/3
            
         
      Ennakkoratkaisupyyntö, jonka Consiliul Național de Soluționare a Contestațiilor (Romania) on esittänyt 29.6.2021 – SC NV Construct SRL v. Județul Timiș
      (Asia C-403/21)
      (2021/C 401/03)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Consiliul Național de Soluționare a Contestațiilor
      
         Pääasian asianosaiset
      
      
         Kantaja: SC NV Construct SRL
      
         Hankintaviranomainen: Județul Timiș
      
         Muu osapuoli: SC Proiect Construct Regiunea Transilvania SRL
      
         Ennakkoratkaisukysymykset
      
      
                  1)
               
               
                  Onko direktiivin [2014/24] (1) 58 artiklan säännöksiä, suhteellisuusperiaatetta ja vastuuperiaatetta tulkittava siten, että hankintaviranomaisella on oikeus vahvistaa teknistä pätevyyttä koskevat arviointiperusteet eli arvioida, onko tarjouspyyntöasiakirjoihin sisällytettävä tai jätettävä sisällyttämättä teknistä ja ammatillista pätevyyttä sekä erityislakien edellyttämää kykyä harjoittaa kyseistä teknistä ja ammatillista toimintaa koskevia perusteita, kun kyse on vähäisen painoarvon omaavista toiminnoista kyseisen hankintasopimuksen yhteydessä?
               
            
                  2)
               
               
                  Ovatko avoimuusperiaate ja suhteellisuusperiaate esteenä sille, että tarjouspyyntöasiakirjoihin sisällytetään automaattisesti kelpuuttamisperusteita, jotka perustuvat hankintasopimukseen liittyvään toimintaan sovellettaviin erityislakeihin, joista ei ole määrätty tarjouspyyntöasiakirjoissa, ja joita hankintaviranomainen on päättänyt olla vaatimatta taloudellisilta toimijoilta?
               
            
                  3)
               
               
                  Ovatko direktiivin 63 artikla ja suhteellisuusperiaate esteenä sille, että tarjoaja, joka ei ole nimennyt toimijaa nimeltä alihankkijaksi osoittaakseen, että tietyt teknistä ja ammatillista pätevyyttä sekä kykyä harjoittaa kyseistä teknistä ja ammatillista toimintaa koskevat perusteet, jotka perustuvat sellaisiin erityisiin lakeihin, joita ei ole mainittu tarjouspyyntöasiakirjoissa, täyttyvät, suljetaan [tarjouskilpailu]menettelyn ulkopuolelle, jos kyseinen tarjoaja on valinnut jonkin muun sopimusmuodonasiantuntijoiden sisällyttämiseksi hankintasopimukseen, eli tavara- tai palveluhankintasopimuksen, tai jos se on toimittanut näiden antaman ilmoituksen käytettävissä olosta? Kuuluuko taloudelliselle toimijalle oikeus määrätä organisaatiostaan ja sopimussuhteista yritysryhmän sisällä ja onko olemassa mahdollisuus sisällyttää hankintasopimukseen myös muita tavarantoimittajia/palvelujen suorittajia kuin niitä, joiden voimavarojen perusteella tarjoaja pyrkii osoittamaan merkityksellisten perusteiden täyttymisen?
               
            
         (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).